TIEKĖJAMS					2026-09-11

Gauti paklausimai dėl viešojo pirkimo Nr. 9572330  „Atliekų (komunalinių ir sąšlavų) surinkimas iš Telšių m. viešųjų erdvių“

Klausimas.
I. Dėl MBA įrenginių apdorojimo (vartų) mokesčio
Pirkimo sąlygų 2 priedo „Techninė specifikacija“ 4.6 punkte nurodyta, kad „Atliekos surenkamos, išvežamos ir priduodamos atliekų tvarkytojui į Jėrubaičių k., Plungės r. esančius MBA įrenginius“. Pirkimo sąlygų 8.1 punkte ir 6 priede „Pasiūlymo forma“ nustatyta, kad už paslaugas atsiskaitoma pagal 1 tonos atliekų surinkimo ir vežimo įkainį.
Atsižvelgiant į tai, kad pirkimo dokumentuose atskirai neaptartos atliekų priėmimo ir apdorojimo išlaidos (vartų mokestis) Jėrubaičių k. MBA įrenginiuose, prašome perkančiąją organizaciją atsakyti į klausimą, ar atliekų priėmimo ir apdorojimo (vartų) mokestį Jėrubaičių k. MBA įrenginių operatoriui tiesiogiai apmoka Užsakovas, ar šios išlaidos tenka Tiekėjui ir turi būti įskaičiuotos į pasiūlyme nurodomus 1 tonos įkainius?
Atsakymas. Paslaugos teikėjas privalo atliekas surinkti ir išvežti į sąvartyną. MBA mokestį apmoka Užsakovas. 
Klausimas. 
II. Dėl sąšlavų (žemių) surinkimo ir transportavimo
Techninės specifikacijos 4.2.1 punkte nurodyta, kad „Sąšlavos (žemės) nuo gatvių kelkraščių surenkamos ištisą metų laikotarpį pagal poreikį, bet ne rečiau kaip 1 kartą per savaitę“, o 4.4 punkte nustatyta, kad „Sąšlavos atliekų tvarkytojui turi būti priduodamos palaidos (be pakuočių)“.
Siekiant teisingai suplanuoti darbo jėgos ir technikos išteklius, prašome paaiškinti:
1) Kokiu būdu sąšlavos (žemės) bus perduodamos tiekėjui: ar sąšlavos nuo kelkraščių teikėjui perduodamos jau sušluotos į krūvas ar Tiekėjas privalo savo jėgomis atlikti gatvių kelkraščių šlavimą?
Atsakymas. Sąšlavos nuo kelkraščių teikėjui perduodamos sušluotos ir suvežtos į krūvas, tačiau esant kitoms aplinkybėms gali būti renkamos rankiniu būdų iš gatvės krūvelėmis.
Klausimas.
2) Ar teisingai suprantame, kad sąšlavoms (žemėms) surinkti ir transportuoti nėra privaloma naudoti specializuotos gatvių šlavimo ar vakuuminio siurbimo technikos ir Tiekėjas gali naudoti savivartį, bortinę ar kitą transporto priemonę, jeigu ji atitinka Techninės specifikacijos 6.1–6.4 punktuose nustatytus reikalavimus?
Atsakymas. Taip, technikos reikalavimai nurodyti Techninės specifikacijos 6.1-6.4 punktuose. Specifiniai reikalavimai nenumatyti.
Klausimas.
III. Dėl ataskaitų teikimo reikalavimų
Techninės specifikacijos 12.1–12.4 punktuose numatyta pareiga teikti metinę ir galutinę Paslaugų teikimo ataskaitas, nors Paslaugų teikimo laikotarpis pagal Techninės specifikacijos 5.1 punktą yra tik 3 mėnesiai.
Atsižvelgiant į trumpą, 3 mėnesių, Sutarties vykdymo laikotarpį, prašome paaiškinti šių ataskaitų teikimo tikslingumą ir apsvarstyti galimybę atsisakyti Techninės specifikacijos 12.1.1–12.4 punktuose nustatytų metinės ir galutinės ataskaitų rengimo bei pateikimo reikalavimų kaip neproporcingų Sutarties trukmei. Arba, jeigu šių reikalavimų nuspręsta neatsisakyti, prašome tiksliai nurodyti, kokios ataskaitos ir kokiais terminais turės būti pateikiamos per 3 mėnesių Paslaugų teikimo laikotarpį.
Atsakymas. Laisvos formos ataskaitoje pateikti duomenis užfiksuotus per paslaugos teikimo laikotarpį  - sąšlavų ir komunalinių atliekų kiekiai ir išlaidos.  Ataskaitą už paslaugos laikotarpį pateikti kartu su paskutiniu atliktų darbų aktu. Techninė specifikacija nebus koreguojama.

